CELEX: 32004R2081
Language: el
Date: 2004-12-06 00:00:00
Title: Κανονισμός (ΕΚ) αριθ. 2081/2004 της Επιτροπής, της 6ης Δεκεμβρίου 2004, για τον καθορισμό μέτρων σχετικά με την ανακοίνωση των απαραίτητων πληροφοριών για την εφαρμογή του κανονισμού (ΕΟΚ) αριθ. 2358/71 του Συμβουλίου περί κοινής οργανώσεως αγοράς στον τομέα των σπόρων προς σπορά

7.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 360/6
            
         
      ΚΑΝΟΝΙΣΜΌΣ (ΕΚ) αριθ. 2081/2004 ΤΗΣ ΕΠΙΤΡΟΠΉΣ
   
   της 6ης Δεκεμβρίου 2004
   για τον καθορισμό μέτρων σχετικά με την ανακοίνωση των απαραίτητων πληροφοριών για την εφαρμογή του κανονισμού (ΕΟΚ) αριθ. 2358/71 του Συμβουλίου περί κοινής οργανώσεως αγοράς στον τομέα των σπόρων προς σπορά
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2358/71 του Συμβουλίου, της 26ης Οκτωβρίου 1971, περί κοινής οργανώσεως αγοράς στον τομέα των σπόρων προς σπορά (1) και ιδίως το άρθρο 4 παράγραφος 2 και 9,
   Εκτιμώντας τα ακόλουθα:
   
               (1)
            
            
               Έπειτα από τη μεταρρύθμιση του τομέα των σπόρων προς σπορά που εισήγαγε ο κανονισμός (ΕΚ) αριθ. 1782/2003 του Συμβουλίου (2), πρέπει να αναθεωρηθούν και να απλουστευτούν οι πληροφορίες που τα κράτη μέλη απαιτείται να κοινοποιούν στην Επιτροπή κατ’ εφαρμογήν του άρθρου 9 του κανονισμού (ΕΟΚ) αριθ. 2358/71. Εξάλλου, ο κανονισμός (ΕΟΚ) αριθ. 3083/73 της Επιτροπής, της 14ης Νοεμβρίου 1973 περί αναγκαίων στοιχείων για την εφαρμογή του κανονισμού (EOK) αριθ. 2358/71 περί κοινής οργανώσεως αγοράς στον τομέα των σπόρων προς σπορά (3) έχει τροποποιηθεί αρκετές φορές. Για λόγους σαφήνειας, κρίνεται απαραίτητη η αντικατάσταση του εν λόγω κανονισμού από νέο κείμενο. Ο κανονισμός (ΕΟΚ) αριθ. 3083/73 θα πρέπει, συνεπώς, να καταργηθεί.
            
         
               (2)
            
            
               Δεδομένης της μεταβληθείσας κατάστασης στην αγορά υβριδίων καλαμποκιού και σόργου προς σπορά, δεν απαιτείται πλέον η δυνατότητα συνεχούς παρακολούθησης των ροών των συναλλαγών με τρίτες χώρες. Τα υβρίδια καλαμποκιού και σόργου προς σπορά δεν θα πρέπει πλέον να υπάγονται στο καθεστώς πιστοποιητικών εισαγωγής βάσει του άρθρου 4 παράγραφος 1 του κανονισμού (ΕΟΚ) αριθ. 2358/71. Κατά συνέπεια, ενδείκνυται η κατάργηση του κανονισμού (ΕΟΚ) αριθ. 1117/79 της Επιτροπής, της 6ης Ιουνίου 1979 περί καθορισμού των προϊόντων του τομέα των σπόρων προς σπορά που υπάγονται στο καθεστώς των πιστοποιητικών εισαγωγής (4) και η παύση κοινοποίησης των αντίστοιχων δεδομένων.
            
         
               (3)
            
            
               Η επιτροπή διαχείρισης σπόρων προς σπορά δεν διατύπωσε γνώμη στην προθεσμία που όρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για κάθε είδος και ομάδα ποικιλίας του παραρτήματος του κανονισμού (ΕΟΚ) αριθ. 2358/71, τα κράτη μέλη ανακοινώνουν ηλεκτρονικά στην Επιτροπή τις πληροφορίες που απαριθμούνται στο παράρτημα του παρόντος κανονισμού στις αντίστοιχα οριζόμενες ημερομηνίες.
   Άρθρο 2
   Οι κανονισμοί (ΕΟΚ) αριθ. 3083/73 και (ΕΟΚ) αριθ. 1117/79 καταργούνται.
   Άρθρο 3
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Δεκεμβρίου 2004.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 246 της 5.11.1971, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1782/2003 (ΕΕ L 270 της 21.10.2003, σ. 1).
   
      (2)  ΕΕ L 270 της 21.10.2003, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 864/2004 ΕΕ L 161 της 30.4.2004, σ. 48).
   
      (3)  ΕΕ L 314 της 15.11.1973, σ. 20· κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1679/92 (ΕΕ L 176 της 30.6.1992, σ. 17).
   
      (4)  ΕΕ L 139 της 7.6.1979, σ. 11· κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2811/86 (ΕΕ L 260 της 12.9.1986, σ. 8).
   
      ΠΑΡΑΡΤΗΜΑ
      
                  Αύξων αριθ.
               
               
                  Τύπος πληροφοριών
                  (ανά είδος και ομάδα ποικιλίας )
               
               
                  Ημερομηνία κατά την οποία πρέπει να παρασχεθούν οι πληροφορίες
               
            
                  Έτος συγκομιδής
               
               
                  Ημερολογιακό έτος μετά τη συγκομιδή
               
            
                  1
               
               
                  Συνολική έκταση που έχει ενταχθεί προς πιστοποίηση (σε ha)
               
               
                  1η Ιουλίου (1)
                  
               
               
                   
               
            
                  2
               
               
                  Συνολική έκταση που έχει γίνει αποδεκτή για πιστοποίηση (σε ha)
               
               
                  15 Νοεμβρίου
               
               
                   
               
            
                  3
               
               
                  Εκτιμώμενη συγκομιδή (σε 100 kg) (2)
                      (3)
                  
               
               
                  15 Noεμβρίου
               
               
                   
               
            
                  4
               
               
                  Συνολικές ποσότητες συγκομιδής (σε 100 kg) (3)
                      (4)
                  
               
               
                   
               
               
                  1η Οκτωβρίου
               
            
                  5
               
               
                  Καθαρές τιμές πώλησης στο στάδιο της εκμετάλλευσης που εισέπραξε ο παραγωγός (σε EUR/100 kg) (3)
                      (4)
                      (5)
                      (7)
                  
               
               
                   
               
               
                  1η Οκτωβρίου
               
            
                  6
               
               
                  Αποθέματα χονδρεμπόρων στο τέλος της περιόδου εμπορίας (σε 100 kg) (4)
                      (6)
                  
               
               
                   
               
               
                  1η Οκτωβρίου
               
            
         (1)  Σε περίπτωση ειδών σπόρων προς σπορά που έχουν συγκομιστεί σε δεύτερη συγκομιδή, η σχετική ημερομηνία είναι η 1η Σεπτεμβρίου του έτους συγκομιδής.
      
         (2)  Τα στοιχεία αυτά ισχύουν μόνο για βασικούς και πιστοποιημένους σπόρους.
      
         (3)  Στοιχεία για ποσότητες που αναφέρονται σε σπόρους που πληρούν τις «απαιτήσεις πιστοποίησης»· για τους αύξοντες αριθμούς 4 και 6 οι ισχύουσες απαιτήσεις δύνανται να αναφέρονται σε αποδοχή προς πιστοποίηση.
      
         (4)  Για είδη που είναι δυνατόν να διατεθούν στην κοινοτική αγορά ως σπόροι «για εμπορικούς σκοπούς», δίδονται χωριστά τα στοιχεία για:
      
                  —
               
               
                  βασικούς και πιστοποιημένους πόρους,
               
            
                  —
               
               
                  σπόρους για εμπορικούς σκοπούς.
               
            
         (5)  Κόστος προετοιμασίας για εμπορική διάθεση, τέλη πιστοποίησης και μεταφορικά, ΦΠΑ και εισπραχθέντα ποσά βοήθειας δεν περιλαμβάνονται στην τιμή αυτή.
      
         (6)  Περίοδος εμπορίας όπως ορίζεται στο άρθρο 2 του κανονισμού (ΕΟΚ) αριθ. 2358/71 (ΕΕ L 246 της 5.11.1971, σ. 1).
      
         (7)  Σε κράτη μέλη εκτός της ζώνης του ευρώ, η εφαρμοζόμενη ισοτιμία είναι η ισχύουσα την 1η Αυγούστου της περιόδου εμπορίας.